Diari Oficial de la Generalitat Valenciana


Sumari del DOGV 9933, del 10-09-2024 (2024/8972)

ANUNCI pel qual se sotmeten a informació pública les sol·licituds d’autorització administrativa prèvia i autorització administrativa de construcció corresponents a una central fotovoltaica denominada PSF La Guindilla i la seua infraestructura d’evacuació, amb potència màxima total dels mòduls fotovoltaics (pic) de 0,594 MW, potència nominal dels inversors de 0,45 MW i capacitat d’accés concedida de 0,45 MW, a situar al terme municipal d’Alaquàs. Expedient ATALFE/2022/54/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9933

Data del DOGV
:   10-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8972

CVE
:   TRCM-Y-9724-1345

Data del document
:   13-08-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

el Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica, i la seua modificació pel Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna i Decret llei 7/2024, de 9 de juliol, del Consell;

la Llei 24/2013, de 26 de desembre, del sector elèctric;

la Llei 14/2003, de 10 d’abril, de patrimoni de la Generalitat, respecte a la utilització i aprofitament dels béns de domini públic,

i la Llei 39/2015, d’1 d’octubre, del procediment administratiu comú de les administracions públiques,

Se sotmeten a informació pública les sol·licituds d’autorització administrativa prèvia i d’autorització administrativa de construcció de la instal·lació elèctrica que s’indica:

Peticionari: Fernanmiquel, SL, NIF P88571881 i amb domicili social a l’avinguda al Vedat, 182, planta baixa esquerra, 46868 Torrent (València)

Tipus de central elèctrica: central fotovoltaica denominada «PSF La Guindilla», amb potència a instal·lar de 0,450 MW, incloses les seues infraestructures d’evacuació.

Emplaçament dels grups generadors: polígon 1, parcel·la 98, del terme municipal d’Alaquàs (València).

Emplaçament de la infraestructura d’evacuació: polígon 1, parcel·la 98, del terme municipal d’Alaquàs (València).

Òrgan competent per a autoritzar la instal·lació: Servici Territorial d’Indústria, Energia i Mines de València de la Conselleria d’Innovació, Indústria, Comerç i Turisme.

Documents sotmesos a informació pública:

– Projecte d’execució de planta solar fotovoltaica de 450 kW: «85492225\_(PDF)-02 Proyecto de Ejecución Generador FV Guindilla R01\_sinf\_opt\_F».

– Projecte de línia subterrània col·lectora de mitjana tensió des del centre de transformació d’intempèrie fins al centre de lliurament i mesura: «18166147\_(PDF)-24733-1800 Proyecto de Ejecución LSMT R01\_F».

– Línia d’evacuació de mitjana tensió des de centre de lliurament i mesura fins al centre de seccionament: «25166921\_(PDF)-24286-1800 Proyecto LSMT evacuación\_R01\_F».

– Projecte de centre de lliurament i mesura: «26059802\_(PDF)-24345-1800 Proyecto de Ejecución CEM R00 Falta Unifilar \_Fpdf».

– Projecte de centre de transformació: «36725941\_(PDF)-24355-1800 Proyecto de Ejecución CT SKID R01\_F».

– Estudi de gestió de residus de la planta solar La Guindilla 450 kW: «25765195\_(PDF)-EGR PSF Guindilla R01\_f».

– Estudi de seguretat i salut: «92620430\_(PDF)-ESyS PSFV Guindilla R01\_f».

– Estudi d’integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i l’entorn afectat.

– plec general de normes de seguretat en prevenció d’incendis forestals.

– Llista dels elements, espais, servicis i instal·lacions públiques afectats per l’actuació.

– Separates dirigides a:Ajuntament d’Alaquàs; i-DE Redes Eléctricas Inteligentes, SAU; Àrea de Carreteres de la Diputació de València; Conca Hidrogràfica del Xúquer; Direcció General de Patrimoni Cultural de la Conselleria d’Educació, Cultura, Universitats i Ocupació; Direcció General de Medi Natural i Animal de la Conselleria de Medi Ambient, Aigua, Infraestructura i Territori; Direcció General d’Urbanisme, Paisatge i Avaluació Ambiental; Agència Espacial de Seguretat Aèria; Oficina de Gestió Tècnica del Parc Natural de l’Albufera, i Direcció General d’Urbanisme, Territori i Paisatge de la Conselleria de Medi Ambient, Aigua, Infraestructura i Territori.

Pressupost: 288.000 €

Característiques principals:

La central fotovoltaica denominada PSF La Guindilla està composta per un camp generador de 1.080 mòduls fotovoltaics de 550 Wp, muntats directament sobre el sòl en estructura mòbil amb seguidors a un eix.

Estos mòduls fotovoltaics es connecten amb quatre inversors de 160 kVA limitats per programari a una potència unitària de 112,5 kW sol·licitades al fabricant.

Això suposa una potència nominal d’inversors de 450 kW. Al seu torn, els inversors es connecten amb la part de baixa tensió del transformador per a elevar la tensió i cel·les de mitjana tensió, juntament amb les seues línies d’interconnexió de 20 kV per a connectar amb el centre de seccionament, punt frontera de la connexió amb la xarxa de distribució.

La línia subterrània s’ha configurat des del centre de lliurament i mesura fins al centre de seccionament durant una longitud de 6 metres.

El punt de connexió de la instal·lació a la xarxa de distribució es realitzarà en la línia S23 - Pont dels Cavalls de 20 kV de l’ST Aldaia, en el tram comprés entre els suports números 560051 (5624943) i 560024 (5618454); serà necessària la instal·lació d’un centre de seccionament telecomandat en esta línia.

Finalitat: generació d’energia elèctrica mitjançant una instal·lació solar fotovoltaica, així com la seua evacuació a la xarxa de distribució d’energia elèctrica.

La documentació serà exposada per a consulta pública en les adreces web següents:

<https://cindi.gva.es/es/web/energia/valencia>, en castellà, i <https://cindi.gva.es/va/web/energia/valencia>, en valencià, disponibles l’endemà de la publicació.

Cosa que es fa pública perquè se’n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l’adreça electrònica indicada o presencialment en el Servici Territorial d’Indústria, Energia i Mines de València, situat al carrer de Gregori Gea, 27, de València, així com dirigir a l’esmentat servici territorial les al·legacions que es consideren oportunes en el termini de quinze (15) dies hàbils comptador a partir de l’endemà de la publicació d’este anunci segons el procediment d’urgència previst en la Llei 39/2015, d’acord amb l’article 10.8 del Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna que modifica la redacció de l’article 33.1 del Decret llei 14/2020, de 7 d’agost, les quals es podran presentar via telemàtica a través de la seu electrònica de la Generalitat, accedint a l’enllaç següent

<https://www.gva.es/va/inicio/procedimientos?id_proc=15903&version=amp>, o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.

  

València, 13 d'agost de 2024

Roberto Javier Anchel Añó

Cap del Servici Territorial d'Indústria, Energia i Mines